I juli 2006 spilte bandet på Metalcamp-festivalen i Slovenia, og benyttet her anledningen til å spille sine landsmenn i Kreator et puss: Sammet ba publikum om å gjøre ham en tjeneste. Han ville ha dem til å rope «olé, olé, olé, olé» i det øyeblikket Kreator kom ut på scenen og begynte å spille. Ikke bare gjorde publikum dette under det første nummeret, men også videre utover i konserten, til vokalist og gitarist Mille Petrozza til slutt stoppet og spurte om det fortsatt var på grunn av Edguy de holdt på sånn. Denne episoden viser noe av den humoren som blir sagt å karakterisere Edguy.